— Сёння, каб годна канкурыраваць на рынку працы, патрэбна больш, чым проста дыплом аб вышэйшай адукацыі, — адзначае Ігар Ганчаронак. — Усе краіны, што ўваходзяць у Балонскі працэс, заклапочаны падрыхтоўкай навуковых кадраў. Да двух цыклаў вышэйшай адукацыі (бакалаўрыята і магістратуры) далучаецца ўжо трэці цыкл — аспірантура. У 2004 годзе ў Еўропе быў выпушчаны збор кваліфікацыйных характарыстык трэцяга цыкла, дзе ўказана, што выпускнік аспірантуры “мае якасці і здольнасці, неабходныя для працаўладкавання на пасадах, якія патрабуюць персанальнай адказнасці, значнай аўтаномнай ініцыятывы ў складаных і непрадказальных сітуацыях, у прафесійным ці эквівалентным атачэнні”.